Document ID: 31995D0291

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Ιουλίου 1995 σχετικά με τη χρηματοδοτική συνεισφορά της Κοινότητας για την εξάλειψη της ψευδοπανώλης των πτηνών στην Πορτογαλία (Το κείμενο στη πορτογαλική γλώσσα είναι το μόνο αυθεντικό) (95/291/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση του Συμβουλίου 90/424/ΕΟΚ της 26ης Ιουνίου 1990 σχετικά με ορισμένες δαπάνες στον κτηνιατρικό τομέα (1), όπως τροποποιήθηκε τελευταία από την απόφαση 94/370/ΕΚ (2), και ιδίως το άρθρο 3 και 4,
Εκτιμώντας:
ότι στην Πορτογαλία εμφανίστηκαν το 1993 και 1994 κρούσματα ψευδοπανώλης των πτηνών 7 ότι η εμφάνιση αυτής της ασθένειας αποτελεί σοβαρό κίνδυνο για τα πουλερικά της Κοινότητας και ότι η Κοινότητα, για να βοηθήσει στην όσο το δυνατόν ταχύτερη εξάλειψη της ασθένειας, έχει τη δυνατότητα να αντισταθμίσει τις προκληθείσες απώλειες 7
ότι, μόλις έγινε η επίσημη διάγνωση της ψευδοπανώλης των πτηνών, οι πορτογαλικές αρχές έλαβαν τα κατάλληλα μέτρα τα οποία περιλαμβάνονται στα μέτρα που απαριθμούνται στο άρθρο 3 παράγραφος 2 της απόφασης 90/424/ΕΟΚ 7 ότι οι πορτογαλικές αρχές κοινοποίησαν αυτά τα μέτρα 7
ότι πληρούνται οι όροι για τη χρηματοδοτική συνδρομή της Κοινότητας 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η Πορτογαλία μπορεί να λάβει τη χρηματοδοτική συνδρομή της Κοινότητας για τα κρούσματα της ψευδοπανώλης των πτηνών, που εμφανίστηκαν το 1993 και 1994. Η χρηματοδοτική συνεισφορά της Κοινότητας είναι:
- το 50 % των δαπανών που πραγματοποίησε η Πορτογαλία για να αποζημιώσει τον ιδιοκτήτη για τη θανάτωση και την καταστροφή των πουλερικών και των προϊόντων πουλερικών,
- το 50 % των δαπανών που πραγματοποίησε η Πορτογαλία για τον καθαρισμό, και την απολύμανση της εκμετάλλευσης και του εξοπλισμού της,
- το 50 % των δαπανών που πραγματοποίησε η Πορτογαλία για να αποζημιώσει τον ιδιοκτήτη για την καταστροφή των μολυσμένων ζωοτροφών και του μολυσμένου εξοπλισμού.
Άρθρο 2
1. Η χρηματοδοτική συμμετοχή της Κοινότητας χορηγείται μετά την υποβολή των δικαιολογητικών εγγράφων.
2. Τα στοιχεία που αναφέρονται στην παράγραφο 1 διαβιβάζονται από την Πορτογαλία το αργότερο έξι μήνες μετά την κοινοποίηση της παρούσας απόφασης.
Άρθρο 3
Η παρούσα απόφαση απευθύνεται στην Δημοκρατία της Πορτογαλίας.
Βρυξέλλες, 18 Ιουλίου 1995.

Labels: 18
17
19
6